Свободна практика

Големият георграфски куиз с Крум vol. 53 - събитие на живо
2025-06-17 19:30 - 21:30 (Europe/Helsinki) | Клуб на пътешественика, ул. "Сердика" 19, София
Пътешественик си по душа. Реалността обаче не ти позволява да се отправяш към непознати и интересни дестинации толкова често, колкото ти се иска. Предлагам ти забавна алтернатива – Куиз в Клуб на пътешесвеника.
Така само за една вечер скачаш от дестинация в дестинация, бързо, за кратко, за да обогатиш георграфските си познания. А ако решиш да се включиш в състезанието и си в челната тройка, получаваш награда.
За кого е подходящо събитието

За хора, които обичат да пътуват и научават нови неща.

Учатсието е с такса, с предварителна регистрация.

Community Days – конференция от dev.bg
2025-06-21 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Можеш ли да създадеш Unicorn? Включи се в Community Days, за да разбереш как Мартин Куванджиев успява да автоматизира 95% от работата си с помощта на AI. Посети неговата лекция, дава отговори на въпросите:

как да постигнеш високи резултати;
как да интегрираш AI при клиентите си.

Темата „Мога ли сам да направя Unicorn?“ е само една от всички 18, на които присъстваш по време на конференцията, предназначена за IT общността.
Програмата е разнообразна и засяга различни аспекти на технологиите. Виж я, за да се убедиш и сам колко е полезно да се включиш.
За кого е подходящо

За всички, които се развиват в IT сферата.

Лектори

Експерти в сферата на технологиите. Подробна информация за тях получаваш в сайта на събитието.

Участието е с такса, с предварителна регистрация.

Стойността на билетите варира. Повече информация намираш в сайта.

Личен бранд за начинаещи в LinkedIn - уебинар
2025-06-24 19:00 - 21:00
Използваш LinkedIn отскоро и не знаеш как да изградиш профила си така, че да работи за теб. Или пък работиш по него от доста време, пробваш и грешиш, сам стигаш до някои изводи, но има още какво да научиш. Във всеки от случаите събитието ти е от полза.
От лектора разбираш:

как да изградиш профил, който привлича клиенти и покани;
какво съдържание да споделяш и какво да избягваш;
как да създадеш мрежа от ангажирани последователи.

Фокусът на уебинара е върху изграждането на личен бранд, а темите, които се обсъждат, са:

как да привлечеш внимание с финес, а не с крясъци;
разликата между това да си дързък и отчаян;
как да пишеш като маркетолог.

За кого е подходящо събитието

За всички, които искат да развиват LinkedIn профил.

Лектор

Емануел Тонев – LinkedIn експерт в BookMark. Автор на първата българска книга за LinkedIn маркетинг и организатор на The Linked Academy – инициатива за обучения и събития, свързани с професионалното развитие в платформата.

Участието е без такса, с предварителна регистрация.

Как да създадеш рекламно видео с AI – уебинар
2025-07-08 19:00 - 21:00
Ако развиваш собствен бизнес, най-вероятно вече си чувал, че AI може не само да създаде текстово съдържание, а и видео представяне на теб и твоя бранд. В случай че все още не си наясно как се случва това, включи се в уебинара.
От лектора разбираш как да:

създадеш завладяваща концепция;
грабнеш вниманието на аудиторията;
използваш AI, за да генерираш анимация и аудио;
монтираш видео, готово за социалните мрежи.

За кого е подходящо събитието

За всички, които искат да научат повече за функциите на AI и да ги приложат на практика в бизнеса си.

Участието е безплатно, с предварителна регистрация.

Подготовка на бизнеса за въвеждане на еврото – онлайн събитие
2025-07-11 09:30 - 12:30
Навлизането на еврото внася доста въпросителни у собствениците на малък бизнес. Логично – дискусия повдига темата и в онлайн обшествата за електронна търговия. Ако и ти имаш въпроси, свързани с валутите, включи се в събитието.
Фокусът е върху:

промяната на фирмените счетоводни документи;
адаптацията на информационните системи на фирмите;
изискванията към касови апарати и фискални бонове.

По време на събитието е предвиден панел за въпроси и отговори, съответно можеш да попиташ всичко, което те вълнува.
За кого е подходящо събитието

За собственици на малък бизнес.

Лектор

Соня Димитрова е експерт, участвал в подготовката на стратегически документи относно присъединяването на страната към Еврозоната.

Участието е платено, с предварителна регистрация.

Актьорски курс във Варна – събитие на живо
2025-07-22 19:00 - 2025-07-25 22:00 | The Social Teahouse, ул. Преслав 53, Варна
От дете мечтаеш за театъра, но реализацията ти е в съвсем друга посока. Представяш си как заставаш уверено пред другите и оставяш персонажа да се изрази през теб. Ако живееш във Варна и региона, и искаш да си подариш няколко незабравими, забавни и динамични дни, включи се в курса.
Полезен ти е не само защото научаваш повече за актьорската професия, но и за себе си.
Обучението ти носи знания, но и много забавления. Освен това е подходящо за теб, защото ти помага да премахнеш собствените си ограничения; да се изразяваш без притеснение и да се запознаеш с нови хора.
За кого е подходящо

За всички, които имат интерес към театъра.

Лектор

Десислава Чутуркова е основател на театъра Нагоре по стълбата и преподавател в НАТФИЗ. Завършила е НАТФИЗ и е специализирала в Atlantic Acting School, Ню Йорк.

Участието е с такса, с предварителна регистрация на artdessiegym@hotmail.com.

Лятна академия по лидерство и предприемачество – обучение на живо
2025-07-25 - 2025-07-27 | МВБУ, Винсент Ван Гого 7, София, Bulgaria
Съвсем скоро си завършил училище, а вече обмисляш как да поставиш начало на предприемаческата си дейност. Да, наясно си, че ще е трудно, но успешни примери наоколо има много. Вдъхновяваш се от тях, но и не подценяваш малките стъпки. Ако е така, предлагам ти да се включиш в тридневния курс за младежи-предприемачи.
Защо да го направиш?

Работиш по реални казуси.
Научаваш как да представиш проект пред жури.
Развиваш презентационни умения и работа в екип.
Срещаш се с вдъхновяващи лектори.

Това не е всичко – очаквай интересни работилници. Повече за програмата можеш да научиш от страницата на събитието.
За кого е подходящо

За всички, които искат да усвоят нови умения или да създадат собствен бизнес/старт-ъп.

Участието е с такса, с предварителна регистрация.

Carеer Show – събитие във Варна
2025-10-16 | Галерия Графит, бул Княз Борис 65, Варна, Bulgaria
Живееш в региона на Варна и вече си твърдо убеден, че искаш да направиш завой в професионален план? Или току-що си завършил университет и все още се бориш за своето място под слънцето? Във всеки случай решението да посетиш варненското издание на Career show може да преобърне професионалния ти път.
Освен че получаваш възможност да разговаряш с работодатели, събитието те среща и с вдъхновяващи личности. От лекторите научаваш:

как да изградиш работещ LinkedIn профил;
защо е важно да можеш да се проваляш;
как да си осигуриш живот по твой вкус, без да чакаш идеалния момент;
защо социалното предприемачество е повече от бизнес.

Виж цялата програма, за да си наясно какво точно те очаква.
Защо да участваш?
Събитието ти дава възможност да се свържеш директно с фирми, да срещнеш своя бъдещ работодател, или поне да добиеш представа за пазара на труда в момента.
Ако не можеш да се включиш във Варна, издателите са предвидили и онлайн събитие на 21.10.
За кого е подходящо

За всички, които търсят своите нови хоризонти в професионален план.

Лектори

Лекторите са управители и основатели на фирми и организации, повече за тях научаваш в сайта на Career show.

Участието е без такса, с предварителна регистрация.

Open Fest Bulgaria – събитие на живо
2025-10-18 - 2025-10-19 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Независимо дали се занимаваш с програмиране, или проявяваш любителски интерес към техническите решения, конференцията е точно за теб. Провежда се ежегодно от 2003-а година насам, и е чудесна възможност да се срещнеш със съмишленици, да получиш нови и ценни знания, независимо дали си професионалист, или начинаещ ентусиаст.
Събитието е двудневно, лекциите са разпределени в няколко модула, но без английски ще ти е трудно да се включиш активно.
Ето какви теми са ти подготвили лекторите:

Технологии за достъп с отворен код: приобщаване чрез иновации.
Закон за използването и развитието на изкуствения интелект.
8 битов компютър върху макетни платки.
Speak Geek: Presenting your ideas with confidence and clarity.

Програмата на събитието е разнообразна и включва уводни лекции, технически модули и работилници. Разгледай я и планирай активностите, които са най-подходящи за теб.
За кого е предназначено

За всички, които се интересуват от програмиране.

Лектори

Лекторите са експерти в сферата на технологиите. Разгледай сайта на събитието, за да получиш повече информация.

Конференцията е без такса.

WordCamp Sofia 2025 – събитие на живо
2025-10-20 08:00 - 17:00 | НДК, пл."България"1, София
Независимо дали стартираш личен блог, или онлайн магазин, е добре да създаваш съдържание, което има стойност за твоите читатели. А постоянството ти носи само ползи. Ако градиш блога си всеотдайно в WordPress, WordCamp е твоето събитие. Няма значение дали си в самото началото, или публикуваш от години. Ела, за да получиш нови идеи и конкретни насоки за развитие.
Програмата на събитието предстои да бъде качена, така че следи сайта редовно.
Какво да очакваш все пак? Вдъхновяващи лекции и интересни работилници. Темите са разнообразни и включват всичко – от хостинг услуги до разработка на полезни плъгини. Знанията са си знания, но не подценявай и възможността да си тръгнеш с нови и ценни контакти.
За кого е подходящо събитието

За всички, които развиват блог и сайт в WordPress.

Участието е с такса, с предварителна регистрация.

Future of work summit – събитие от хибриден тип
2025-10-21 | Grand Hotel Millennium Sofia, Булевард Витоша 89, Bulgaria
Изкуственият интелект вече е част от бизнеса и променя начина, по който компаниите работят. Ето защо адаптацията към технологиите в този момент е ключова, а една от основните задачи е създаването и изграждането на устойчиви екипи.
Фокус на конференцията е именно AI и възможностите за развитие, които дава, а част от лекциите, са:

Трансформация в ерата на изкуствения интелект.
Дигитализация на човешките ресурси: Как да създадем повече стойност за хората и бизнеса.
Бъдещето на човешките ресурси е сега.

Разгледай и програмата на събитието, за да разбереш какво още да очакваш.
Имай предвид, че работният език е английски.
За кого е подходящо събитието

За HR-и, собственици на бизнес и всички, които се интересуват от управлението на екипи в настоящата реалност.

Лектори

Лекторите са експерти в различни области, виж страницата на събитието, за да разбереш повече за тях.

Участието е с такса, с предварителна регистрация.

Оналйн билет – 90 лв.
Присъствен билет – 275 лв.

Прави ТикТоци, а не реклами - уебинар
2025-10-28 19:00 - 21:00
Поставил си си за цел да развиеш ТикТок канал, за да привлечеш по-голяма аудитория към бранда си. Тестваш идеите си за съдържание в движение, като същевремнно се учиш от по-опитните от теб. Търсиш полезни ресурси и се включваш в онлайн обучения. Запази си датата и за този уебинар, от полза ти е.
Защо да се включиш? Лекторът дава практически насоки за реализиране на рекламна кампания в социалната мрежа. Посочва и основни принципи, базирани на реални успешни примери.
За кого е подходящо събитието

За всички, които искат да развият ТикТок канал без да имат знания как да го направят.

Лектор

Петър е творчески директор в HUMAN – една от най-награждаваните агеции в източна Европа. Работата му носи редица награди, а през 2023 г. и шортлист на Cannes Lions в категория Film.

Участието е без такса, с предварителна регистрация.

Защита на личните данни в практиката – събитие на живо
2025-11-09 11:00 - 14:00 | СУ „Св.Климент Охридски“, бул. "цар Освободител" 15, София, 1504, Bulgaria
В дигиталната ера личните данни са ценен ресурс. Ако си студент по право, от съществено значение е да разбираш какви права имат онлайн потребителите и как се прилагат принципите на прозрачност и сигурност. Лекцията е за теб, дори и да си юрист с малък практически опит.
Включи се, за да разбереш:

как се прилагат правилата за защита на личните данни в ежедневието;
какви са границите на допустимото при събиране и обработка на данни.

Очаквай още примери и казуси от практиката.
За кого е подходящо

За студенти по право и начинаещи юристи.

Лектори

Адв. Слави Микински – съдружник в „Микински и съдружници“, с опит в корпоративно, търговско и данъчно право.
Адв. Пламен Стефанов – експерт по IT право, интелектуална собственост и защита на личните данни.

Събитието се организира с подкрепата на фондация „Нина Стоева“, чиято мисия е да подкрепя младите юристи.
Участието е без такса, с предварителна регистрация.

Говорене пред публика с акьорски техники – събитие на живо
2025-11-15 | Прегърни ме / галерия и ателие, ул. Г. С. Раковки 63, София, Bulgaria
Как се чувстваш, когато застанеш пред аудитория, за да презентираш, говориш или разказваш истории? Неуверено? Гласът ти е трепери, трудно контролираш дъха си, а сърцето ти тупти по-силно.
Знаеш ли, че има техники, които ти помагат да преодолееш притеснението и да подобриш значително представянето си? Какви са те и как да ги използваш ефективно – разбираш по време на работилницата.
Курсът се води от професионални актьори – благодарение на тях разкриваш потенциала си и започваш да говориш смело и убедително пред аудитория и в неформална среда.
За кого е подходящо

За всички, които искат да се научат да презентират уверено.

Лектори

Лекторите са специалисти, които ти помагат да усвоиш някои сценични техники за оптимално представяне.

Участието е с такса, с предварителна регистрация.

SofiaTalks Business Bootcamp – конференция на живо
2025-11-16 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
В своите 20 си и искаш да се възползваш от всички възможности за кариерно развитие, които животът ти предлага? SofiaTalk е точно за теб. Мястото ти е тук, ако търсиш работа или стаж – срещаш се с над 50 компании. Тук е, ако искаш да се запознаеш и с други проактивни хора, както и ако търсиш вдъхновение от водещи български предприемачи.
Сам избираш лекциите, на които да присъстваш. Ето някои възможни:

Какво бих казал на 20-годишното си Аз – гост Георги Ненов, „Свръхчовекът“.
Маркетинг стратегии за поколението с 3-секундно внимание – гост лектори.
Психология на предприемачеството – гост Светослав Димов, DEV.BG.
Как се изгражда публика, която не си тръгва – гост лектори.
На какво ни учи доброволството – гост лектори.

Разгледай програмата, за да знаеш какво още да очакваш, супер интересна и разнообразна е.
Какво още откриваш?

Expo Zone – срещаш се с компании, стартъпи и организации, които предлагат стажове и програми за развитие.
Pitching Competition – участниците презентират свои идеи пред инвеститори.
Trading Competition – участниците търгуват с виртуален капитал.

За кого е подходящо

За студенти и млади специалисти, които търсят вдъхновение, стажантски програми или професионално развитие.

Лектори

Лектори са някои от най-успешните предприемачи и бизнес лидери в страната. Повече за тях научаваш от сайта на събитието.

Участието е с такса, с предварителна регистрация.

Как да се започне с афилиейт маркетинг и как да се изгради устойчив онлайн доход – уебинар
2025-11-18 19:00 - 21:00
Създаваш съдържание за социални мрежи, списваш блог, поддържаш YouTube канал, и се чудиш как да монетизираш дейността си. Афилиейт маркетингът често е предпочитан вариант от блогърите и инфлуенсърите. Дава ти възможност да печелиш като препоръчваш продукти, но без да се занимаваш с поддръжка на наличности.
Ако проявяваш интерес, включи се в събитието, за да разбереш:

как работи моделът;
как да се свържеш с подходящи фирми;
какво печелиш ти.

Едно от предимствата на афилиейт маркетинга е възможността да се прилага в различни сфери на дейност – няма значение в каква област се развиваш.
За кого е подходящо събитието

За създатели на съдържание.

Лектор

Марта Янчева е специалист в сферата на дигиталния маркетинг, с фокус афилиейт маркетинг. В момента обучава хора от целия свят как да изградят доход и свобода чрез дигитални продукти .

Събитието е без такса, с предварителна регистрация.

MastersCONF 2025 – събитие на живо
2025-11-20 | Интер Експо Център, бул. "Цариградско шосе" 147, София
Ако си собственик на бизнес, вероятно предварително планираш част от събитията, които посещаваш през годината. Конференциите са полезни, защото те запознават с тенденциите в дигиталния свят, дават интересни идеи, но и ти помагат да създадеш контакти със специалисти от различни сфери на електронната търговия.
Заслужава си да се включиш и в предстоящата MastersCONF 2025. Лекторите споделят с теб стратегии и опит на световно ниво, които могат да бъдат адаптирани и приложени от участниците.
Програмата е разнообразна и включва:

уъркшопи;
интерактивни сесии и дискусии;
нетуъркинг;
забавления.

От експерти разбираш как да:

използваш изкуствения интелект, за да оптимизираш бизнеса си;
привлечеш и задържиш фокуса на клиентите в ерата на „не-вниманието“;
говориш на потенциалните си клиенти.

Виж програмата, за да разбереш какво още те очаква.
За кого е подходящо

За всички, които развиват собствен бизнес или се интересуват от дигитален маркетинг.

Лектори

Лекторите са експерти в различни области на електронната търговия, повече за тях научаваш от събитието.

Участието е с такса, с предварителна регистрация.

Цените на билетите варират в зависимост от достъпа.

ASTOM Travel Stories – среща на блогъри и пътешественици – събитие на живо
2025-11-20 19:00 - 21:00 | Клуб на пътешественика, ул. "Сердика" 19, София
Фрийлансър си или работиш дистанционно и имаш възможност да пътуваш където и когато поискаш. Достигаш до нови дестинации, балансираш между работа и удоволствия, и споделяш всички тези преживявания с околните. Дали списваш блог, дали поддържаш YouTube канал, или присъстваш основно в социалните мрежи – добре дошъл си на срещата “ASTOM Travel Stories”.
Включи се, за да:

се запознаеш с част от травъл блогъри в България;
чуеш интересни разкази;
споделиш своите вълнуващи истории и презентираш блога си.

Събитието е за теб, дори и да си само любител пътешественик, който иска да получи идеи за нови дестинации.
За кого е подходящо събитието

Всички, които обичат да посещават новите дестинации.

Лектори

Гостите са травъл блогъри и създатели на съдържание. Ако искаш да си сред тях, запиши се във формата.

Участието е без такса, не е необходима предварителна регистрация.

Офлайн и онлайн в Еврозоната – събитие на живо
2025-11-20 19:00 - 21:00 | Gravity Ruin Bar, Васил Левски 11, Burgas
Знаеш ли, че в Бургас ще се организира локална среща на предприемачите от региона? Със сигурност ти е от полза да се включиш – запознаваш се със специалисти в различни области и потенциални партньори.
Гост-лектор е счетоводителят Христо Петров. Основна тема е навлизането на еврото и как това ще повлияе върху бизнеса в страната. Включи се, за да чуеш наблюденията му, базирани на работата му със стотици фирми, и съветите му за това как да успееш да съхраниш своята дейност в следващите години.
За кого е подходящо събитието

За собственици на бизнес и предприемачи.

Лектор

Христо Петров е лектор, основател на счетоводна къща Golden Vision. Фирмата е специализирала в областта на онлайн търговията.

Събитието е без такса, с предварителна регистрация.

Финансов форум БенчМарк – събитие на живо
2025-11-22
Ако вече си направил първите си стъпки в света на инвестициите и искаш да надграждаш знанията си – събитието е точно за теб. Включи се, за да се запознаеш в по-голяма дълбочина с различните видове инвестиции – от традиционни активи до алтернативни възможности, които често остават извън обсега на начинаещите.
По време на форума разбираш как да:

изградиш устойчива стратегия;
мислиш като инвеститор.

От лекторите научаваш още:

как да създадеш перфектния портфейл;
каква е тайната на успешния трейдинг;
каква е новата парадигма – криптопазарите през 2026.

Разгледай сайта на събитието, за да разбереш какво още те очаква.
За кого е подходящо

За всички, които се интересуват от инвестиции.

Лектори

Лекторите са експерти в областта на инвестициите и банковото дело. Повече за тях научаваш от страницата.

Участието е с такса, с предварителна регистрация.

Еврозоната: Уравнения и решения 2025 – конференция на живо
2025-11-25 | Хотел “Хилтън”, бул. България 1, София, Bulgaria
Ако развиваш малък бизнес, вероятно не си безразличен към темата за навлизането на еврото. Какво предстои? Какви ще са последствията за работодателите? Поредица от събития разискват тези и други важни въпроси, свързани с промените от следващата година. Споделям с теб конференция, която вярвам, че може да ти бъде полезна – „Еврозоната: Уравнения и решения 2025“.
Сред въпросите, които се дискутират, са:

Кои са двигателите на икономически растеж?
Как еврозоната ще промени курса на България?
Как AI променя платежните системи?

Събитието е разделено на три основни панела:

Парични и бюджетни политики и отражението им върху банковия бизнес.
Платежен и инвестиционнен пазар.
Застраховане и пенсионно осигуряване.

Ако имаш въпроси, ще можеш да ги зададеш по време на Q&A сесията.
За кого е подходящо

За собственици на бизнес и всички, които се интересуват от развитието на финансовата сфера.

Лектори

Лекторите са експерти в банковото дело, финансите и инвестициите.

Участието е без такса, с предварителна регистрация.

Cool 30 – събитие на живо
2025-11-27 16:30 - 17:00 | Топлоцентрала, ул. Емил Берсински 5, София, Bulgaria
Ти си малко преди 30-те, млад специалист, който все още се лута между възможностите на живота. Накъде да поемеш? Как да се справиш с всичко, което се случва сега, веднага? Отговори на тези въпроси получаваш от събитието. Макар че фокусът не е върху професионалното развитие, го намирам за полезно. Разглежда различни аспекти на живота и те среща с хора, минали по твоя път.
Включи се, ако:

се чудиш как да балансираш между ангажименитите и забавленията;
не си намерил мястото си в професионален план;
или просто живееш на пълни обороти, без да се замисляш за утрето.

Популярни лектори дискутират с теб всички проблеми и възможности, които възрастта ти предлага.
Темите на част от лекциите са:

Не искаме куче, искаме внуче – как да удържиш на семейния натиск.
Работата ще почака Vs. Работата не чака – родтелство и професионално развитие.
Кой плаща сметката – тема табу ли са парите в любовта.

Виж програмата на събитието, за да разбереш какво още те очаква.
За кого е подходящо

За всички между 25 и 35 години.

Лектори

Лекторите са млади хора, популярни хора. Повече за тях можеш да научиш в страницата на събитието.

Участието е с такса, с предварителна регистрация.

Графичен дизайн + AI: Новите правила на креативността
2025-11-30 08:00 - 17:00
Начинаещ дизайнер си и все още изучаваш различни инструмети за обработка, реализираш базови проекти и изграждат портфолиото си. AI може да ти бъде от голяма полза. Ако искаш да разбереш как, събитието е точно за теб.
Включи се, за да научиш:

как AI влияе върху творческите решения;
как да създаваш добър промпт;
кои са най-добрите платформи за генериране на изображения.

Лекторът разглежда и успешни примери от практиката.
За кого е подходящо

За начинаещи дизайнери, собственици на бизнес и всички, които искат да научат повече за работата с AI.

Лектор

Сибел Вейсалова е графичен дизайнер с над 12 години професионален опит. Създава проекти за марки като Storytel, Khan Academy, Банка ДСК, Harmonica. В момента е част от екипа на Noble Graphics.

Участието е без такса, с предварителна регистрация.

Жените – силата зад промяната - събитие на живо
2025-12-05 19:30 - 21:30 | Топлоцентрала, ул. Емил Берсински 5, София, Bulgaria
Включвал ли си се в някоя от срещите „Ценности в действие“? Ако отговорът е „да“, наясно си, че събитието цели да създаде пространство за споделяне на идеи. Ако пък не си, можеш да вземеш участие в предстоящото – „Жените – силата зад промяната“.
Както сам разбираш, в центъра са поставени именно жените.
Какво да очакваш?
Разговор с дами от бизнеса, от граждански огранизации и от публичния сектор. Те споделят с теб своите различни истории, но с обща посока.
Част от темите, които се дискутират, са:

аспектите на лидерството в обществена полза;
баланс между личен живот и лично здраве (физическо и психическо);
допълнителни усилия при жените в лидерството и др.

Виж страницата на събитието, за да разбереш какво още да очакваш.
За кого е подходящо

За хора, които търсят общност и вдъхновение.

Участието е без такса, с предварителна регистрация.

Семейна работилничка за украсяване на джинджифилови къщички – събитие на живо
2025-12-13 11:00 - 17:00 | The Social Teahouse, ул. Преслав 53, Варна
В празничния декември винаги отделяме време за някое специално семейно събитие. Защо? Независимо какво работим, дали сме хоум офис, дали сме на свободна практика, или управляваме собствен бизнес, ние имаме нужда от почивка, но най-вече – от време с децата. Да се позабавляваме, да порисуваме, да забравим за работните ангажименти.
Ако живееш във Варна или региона, вземи семейството и се включете в работилницата на Социалната чайна. Какво се очаква от вас? Да сглобите и украсите с достатъчно лакомства симпатична джинджифилова къщичка, която, разбира се, ви остава за спомен.
Всички материали са осигурени. Вземете си само творческия дух.
За кого е подходящо събитието

За всички, които искат да прекарат забавна събота сутрин с хлапетата.

Участието е платено, с предварителна регистрация.

Пишете така, че да ви четат: Не-бюлетинът на стратегическия копирайтър
2026-01-01 00:00 - 2026-12-20 00:00
Трудно ти е да започнеш да пишеш, а трябва – чакат те постове за социалните мрежи, съдържанието на сайта ти, статии. Непрекъснато се налага да пишеш кратки представяния на твоите продукти и услуги. Не ти е приятно да го правиш. Опитваш се да прехвърлиш цялата копирайтинг работа на ChatGPT или инструмент, базиран на изкуствен интелект, но не си сигурен, че се получава добре.
Има начин да промениш тази тегава ситуация.
Създай си нова нагласа към писането. Научи се да разпознаваш и разказваш истории, които клиентите ти обичат да четат и споделят. Започни да пишеш увлекателно и убедително, така че да превръщаш посетителите в клиенти.
Възможно е.
Прегледай цялата програма на „Не-бюлетинът на стратегическия копирайтър“ – професионална система, която комбинира различни, ефективни елементи за обучение и практика и ти помага да развиеш 12 ключови умения за писане, които да приложиш веднага.
Лектор

Иванка Могилска – копирайтър с 21 години опит, основател и автор в блога „Свободна практика“.

⇒ Ранно записване до 15 декември!

Най-добри performance практики в дигиталната реклама в TikTok - уебинар
2026-01-14 19:00 - 21:00
Развиваш собствен бизнес и имаш добро присъствие във Фейсбук, но искаш да разшириш аудиторията си. Да достигаш до нови потенциални клиенти, да експериментираш.
Какъв по-добър вариант от TikTok? В момента това е една от най-бързо развиващите се платформи и в България, и в световен мащаб. Предлага ти възможности, от които би могъл да се възползваш.
Включи се в семинара, защото лекторът обсъжда с теб:

Добри практики за стартиране на успешни рекламни кампании.
Добри криейтив практики.

За кого е подходящо събитието

За всички, които искат да научат повече за успешното съдържание в TikTok.

Лектор

Александър Владимиров има над 7-годишен опит в рекламата. Една от насоките, в които се развива, е реклама в социалните медии.

Участието е без такса, с предварителна регистрация.

Кодът LinkedIn: Превърнете профила си в покана за интервю - уебинар
2026-01-21 19:00 - 21:00
Усилено търсиш работа, но все не намираш подходящата позиция. А когато попаднеш на нея, не достигаш до интервю.
Наясно си, че AI променя бизнеса. Рекрутърите го използват в платформи като LinkedIn. Те не само отсяват, но и активно търсят подходящи кандидати именно с помощта на изкуствения интелект. Така, благодарение на различни филтри, над 90% от кандидатурите отпадат преди да достигнат до разглеждане.
Как да структурираш CV-то си така, че да бъде видяно? Как да изградиш професионално присъствие, което да привлича предложения за работа?
Отговори на тези въпроси получаваш от лектора.
За кого е подходящо събитието

За всички, които развиват профил в LinkedIn.

Лектор

Мартина Георгиева е HR с над 10-годишен опит. Тя завършва международно право и бизнес психология. Нейната цел е да създава силни екипи, в които всеки постига резултати, без да прави компромиси с достойнството си.

Участието е без такса, с предварителна регистрация.

Национална менторска програма за жени-предприемачи 2026 – събитие на живо
2026-01-23 - 2026-01-25 | БТПП, Ул. Искър 10
Ако имаш интересна бизнес идея, първата добра стъпка по пътя на реализацията ѝ е да изкараш обучителен курс, особено ако си нова в света на предприемачеството. Обучения се провеждат както от БТ по региони, така и от организации. Предлагам ти да разгледаш менторската програма за жени-предприемачи. Дългосрочна е и стратира през януари. В продължение на 6 месеца получаваш полезна информация и практически опит, които поставят основата на устойчив бизнес.
Какво включва програмата?

Шест-модула – по един всеки месец.
Работа с ментори и предприемачи.
Подкрепяща те общност.

Как става участието?
Ако решиш да се включиш, трябва да кандидатстваш през сайта на програмата. В случай че си одобрен, организаторите ще се свържат с теб.
Виж и датите за провеждане на обучението.
За кого е подходящо

За жени, които имат бизнес идея, но не знаят как да я реализират.
За жени, които отскоро развиват собствен бизнес, но имат нужда от подкрепа.

Участието е с такса, с предварителна регистрация.
Можеш да заявиш предпочитания от теб пакет:

Стипендиант – 850 лв. (ако се запишеш до 31.12.25)
Бизнес старт – 1150 лв. (до 31.12.25)
Премиум – 1800 лв. (до 31.12.25)

Ден на предприемача – събитие на живо
2026-01-26 19:00 - 23:30 | Gramophone Club, ул. "Будапеща" 6, София, Bulgaria
Знаеш, че често ти предлагаме събития от Entrepreneur’s Day. Водещият гради общност от години, а в центъра й са едни от най-успешните бизнесмени в страната.
Ако до момента не си участвал в някое от изданията, включи се. Срещите са ти полезни, защото:

черпиш опит и идеи от вдъхновяващи личности;
задаваш въпросите си по време на Q&A сесията, ако желаеш;
срещаш се с млади и находчиви хора – също като теб.

Гостът в януарското издание е Виктор Францес – създател на телекомуникационната компания Орбител. Той е сред първите предприемачи в България, успели да привлекат инвестиция от ЕБВР. След като продава компанията, насочва поглед към Индия, където основава Excitel Broadband. Към днешна дата тя свързва над 1 млн. домакинства.
Повече за Виктор можеш да научиш от страницата на събитието.
Програмата включва:

основна част;
дискусия;
нетуъркинг.

За кого е подходящо

За всички, които развиват собствен бизнес.

Лектор

Гост-лектор е Виктор Францес.

Участието е без такса, с предварителна регистрация.
